गीत-गाने, नच्चने ते छिंझां बगैरा दिक्खने दे अलावा लोकें च मनोरंजन दा साधन लोक-कत्थां सुनना-सनाना बी ऐ। स्यालै अग्गी दे ग्यात्रे दे आलै दुआलै बेहियै घरै दा बड्डा जीς कत्थ सनांदा ते निक्के चाς कत्रै खुशी-खुशी सुनदे न। केई बारी बच्चें च बझारतां-बुज्झने-बुझाने दा मकाबला बी चलदा ऐ। बड्डे लोक कोल बेहियै उस प्रतियोगता गी सुनदे ते अंदरो-अंदरी खुश होंदे न। कोई धड़ा जेकर हारा करदा होऐ ते कोल बैठे दे बड्डे गी पुच्छै तां ओह बल्लें जनेही दस्सी दिंदा ऐ। फ्ही ओह‌् प्रतियोगता अग्गें बधी जंदी ऐ ते केई बारी अद्‌‌‌धी –अद्‌धी रात तक चलदी रौंह‌‌‌्दी ऐ।